b'\n_START_ARTICLE_\nLinder\xc3\xb8ds\xc3\xa5sen\n_START_PARAGRAPH_\nLinder\xc3\xb8ds\xc3\xa5sen (svensk: Linder\xc3\xb6ds\xc3\xa5sen) er en grundfjeldshorst og den st\xc3\xb8rste af de sk\xc3\xa5nske \xc3\xa5se. Horsten er dannet som konsekvens af kollisionen mellem paleokontinenterne Baltika og Avalonia i Tornquistzonen for omkring 100 millioner \xc3\xa5r siden. P\xc3\xa5 \xc3\xa5sen ligger nationalparken Stenshuvud._NEWLINE_\xc3\x85sen er 15 - 30 km bred og omkring 60 km lang. Den str\xc3\xa6kker sig fra lidt nord for H\xc3\xb6\xc3\xb6r i syd\xc3\xb8stlig retning til Han\xc3\xb6bugten, hvor \xc3\xa5sen slutter i en stejl skr\xc3\xa6nt, Stenshuvud, mod havet. \xc3\x85sens h\xc3\xb8jest beliggende punkt er Hallabj\xc3\xa4r p\xc3\xa5 194,6 moh. cirka 2 km nord for Agusa. De sydvestlige skr\xc3\xa5ninger er bl\xc3\xb8dt sk\xc3\xa5nende, mens de nord\xc3\xb8stlige skr\xc3\xa5ninger har stejle forkastningsskr\xc3\xa6nter med mange erosionsdale. P\xc3\xa5 sk\xc3\xa5ningerne findes b\xc3\xb8ge- og egeskove mens der p\xc3\xa5 toppen af \xc3\xa5sen er stenet mager jord med moser, lyngheder og granskove.'